31988R0442
L 045/25
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 442/88 НА КОМИСИЯТА
от 17 февруари 1988 година
за изменение на Регламенти (EИО) № 2315/76 и (EИО) № 2191/81 относно продажбата на масло на намалена цена и предоставянето на помощ за закупуване на масло от институции и организации с нестопанска цел
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (EИО) № 804/68 на Съвета от 27 юни 1968 г. относно общата организация на пазара на мляко и млечни продукти (1), последно изменен с Регламент (EИО) № 3904/87 (2), и по-специално член 6, параграф 7 и член 12, параграф 3 от него,
като има предвид, че Регламент (EИО) № 2191/81 на Комисията (3), последно изменен с Регламент (EИО) № 2402/86 (4), предвижда предоставяне на помощи за закупуване на масло от институции и организации с нестопанска цел; като има предвид, че, с оглед на настоящата ситуация на пазара на масло и мащаба на публичните запаси, трябва да се осигури повторна възможност за продажба на масло от публичните запаси на институции и организации с нестопанска цел, без да се ограничава възможността за предоставяне на помощите, осигурени съгласно Регламент (EИО) № 2191/81; като има предвид, че Регламент (EИО) № 2315/76 на Комисията от 24 септември 1976 г. относно продажбата на масло от публични запаси (5), последно изменен с Регламент (EИО) № 3127/87 (6), трябва да бъде съответно изменен;
като има предвид, че продажната цена на маслото и условията, на които трябва да отговаря, за да получи тази цена, както и сумата на гаранцията, чиято цел е да осигури спазването на тези условия, трябва да бъдат определени;
като има предвид, че сумата на помощта, предвидена в Регламент (EИО) № 2191/81, трябва да се определи отново; като има предвид, че, от една страна, член 2, параграф 3 от този регламент трябва, с оглед отмяната на Регламент (EИО) № 1269/79 на Съвета (7) и позоваването на новия Регламент (EИО) № 3667/83 на Съвета от 19 декември 1983 г. за продължаване на вноса на масло от Нова Зеландия в Обединеното кралство при специални условия (8), последно изменен с Регламент (EИО) № 2335/86 (9), да бъде адаптиран, а, от друга страна, с оглед натрупания опит, национално определеното максимално индивидуално количество трябва да се замени с максимален лимит на Общността;
като има предвид, че мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
Към Регламент (EИО) № 2315/76 се добавя следният член 4а:
„Член 4a
1. Чрез дерогация от членове 1 и 2, маслото се продава на цена, равна на изкупната цена, прилагана от интервенционната агенция към момента на сключване на договора, намалена с 30 ECU на 100 килограма, при условие че това масло бъде използвано от институции и организации с нестопанска цел в съответствие с Регламент (EИО) № 2191/81 и отговаря на условията за предоставяне на помощта, предвидена във въпросния регламент.
2. Интервенционната агенция продава маслото, само ако най-късно до датата на сключване на договора бъде депозирана гаранция, равна на намалението в цената, посочено в параграф 1, и увеличена с 3 ECU, за да се осигури изпълнението на основните изисквания, отнасящи се до получаването на маслото от бенефициентите и използването му съгласно Регламент (EИО) № 2191/81.“
Член 2
Регламент (EИО) № 2191/81 се изменя, както следва:
1.
В член 2:
-
параграф 1 „178 ECU“ се заменя със „165 ECU“,
-
параграф 3 се заменя със следното:
„3. Помощта, постановена в параграф 1, в случая на Обединеното кралство не може да се кумулира с намалението на специалната такса, постановена в член 3, параграф 1 от Регламент (EИО) № 3667/83.
За целта сумата на помощта, посочена в параграф 1, се намалява със сумата на посоченото намаление на специалната такса.“
2.
Член 3, параграф 4 се заменя със следното:
„4. Максималното количество масло, посочено в параграф 3, буква в), е 2 килограма на месец и на потребител в организацията бенефициер.“
Член 3
Настоящият регламент влиза в сила на 1 април 1988 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 февруари 1988 година.